ZMLUVA O PÔŽIČKE
uzatvorená podľa § 657 a nasl. zákona č. 40/1964 Zb. Občiansky zákonník v znení neskorších predpisov

Zmluvné strany
Veriteľ (ten, kto požičiava):
Meno a priezvisko:  ________________________________
Dátum narodenia:  __________________      Rodné číslo:  __________________
Adresa trvalého pobytu:  ________________________________
(ďalej len „veriteľ“)

a

Dlžník (ten, kto si požičiava):
Meno a priezvisko:  ________________________________
Dátum narodenia:  __________________      Rodné číslo:  __________________
Adresa trvalého pobytu:  ________________________________
(ďalej len „dlžník“)

uzatvárajú túto zmluvu o pôžičke:

Článok I - Predmet zmluvy
1.  Veriteľ požičiava dlžníkovi peňažnú sumu __________________ eur (slovom: ________________________________) (ďalej len „pôžička“).
2.  Pôžička bola / bude odovzdaná (nehodiace sa preškrtnite):
v hotovosti pri podpise tejto zmluvy - dlžník podpisom potvrdzuje jej prevzatie,
prevodom na účet dlžníka IBAN ________________________________ do __________________.

Článok II - Úrok
1.  Zmluvné strany sa dohodli, že pôžička je (nehodiace sa preškrtnite):
bezúročná,
úročená úrokom vo výške __________________ % ročne z dlžnej sumy.

Článok III - Splatnosť
1.  Dlžník sa zaväzuje vrátiť pôžičku (nehodiace sa preškrtnite):
jednorazovo, najneskôr do __________________,
v __________________ mesačných splátkach po __________________ eur, splatných vždy do __________________. dňa v mesiaci, počnúc mesiacom __________________.
2.  Dlžník vráti pôžičku v hotovosti oproti písomnému potvrdeniu alebo prevodom na účet veriteľa IBAN ________________________________.
3.  Dlžník je oprávnený vrátiť pôžičku alebo jej časť aj predčasne.
4.  Ak sa dlžník omešká so zaplatením niektorej splátky, stáva sa splatným celý zvyšok dlhu (strata výhody splátok podľa § 565 Občianskeho zákonníka), ak veriteľ toto právo uplatní najneskôr do splatnosti najbližšej nasledujúcej splátky.
5.  Pri omeškaní má veriteľ právo na úroky z omeškania v zákonnej výške (§ 517 Občianskeho zákonníka).

Článok IV - Záverečné ustanovenia
1.  Zmluva nadobúda platnosť a účinnosť dňom podpisu oboma zmluvnými stranami.
2.  Právne vzťahy neupravené touto zmluvou sa riadia Občianskym zákonníkom.
3.  Zmluva je vyhotovená v dvoch rovnopisoch, po jednom pre každú zmluvnú stranu.
4.  Zmluvné strany vyhlasujú, že zmluvu uzatvárajú slobodne, vážne a bez tiesne, jej obsahu porozumeli a na znak súhlasu ju podpisujú.

V __________________ dňa __________________


........................................                    ........................................
veriteľ                    dlžník

Vzor pripravil bezkecov.sk pre pôžičku medzi fyzickými osobami (rodina, známi). Odporúčame podpisy úradne osvedčiť (matrika alebo notár) - zvyšuje to dôkaznú silu zmluvy. Vzor nie je určený pre podnikateľské úvery.




